L'Ajuntament oferix 5 places de treball dins de l’OOP de 2018
16 de gener 2019

![Imagen 1](/media/pvfkcphu/67_c_sergio.jpg)

L'Ajuntament de Sagunt ha aprovat l'Oferta d'Ocupació Pública (OOP) de 2018, tal com recull el DOGV de hui, 16 de gener. En concret, esta OOP contempla un total de 5 places: 4 places torn lliure i una de promoció interna, que de no cobrir-se també passarà a torn lliure.

  

Les places ofertades, a través de la delegació de Personal, són dos de tècnic/a d'administració general (una de les quals és de promoció interna), una d'enginyer/a tècnic/a industrial, una de tècnic/a mitjà de topografia i una de tècnic/a de mobilitat.

  

El delegat de Personal, Sergio Moreno, ha declarat que “**sent conscient de l'elevada taxa d'interinitat, tant d'este Ajuntament, com de la resta d'administracions públiques, la delegació de Personal ha mostrat la seua aposta ferma per a reduir-la, creant llocs de treball públics i de qualitat, convocant tots els anys l'Oferta d'Ocupació Pública que ens permet la Llei de Pressupostos Generals de l'Estat**”.

  

Així, ha destacat que estes ofertes d'ocupació han sigut acordades amb la representació sindical de l'Ajuntament. A més, “**des de la delegació de Personal, continuem treballant en la reducció de la interinitat amb processos d'estabilització d'ocupació temporal, contemplat en la Llei de PGE i processos de consolidació d'aquells llocs de treball que estan coberts de forma interina des de gener de 2005**”, ha indicat el regidor.​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-oferix-5-places-de-treball-dins-de-l-oop-de-2018/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-oferix-5-places-de-treball-dins-de-l-oop-de-2018/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-oferix-5-places-de-treball-dins-de-l-oop-de-2018/ "Linked In")
*   [](mailto:?body=https://aytosagunto.es/va/actualitat/l-ajuntament-oferix-5-places-de-treball-dins-de-l-oop-de-2018/)